text: [{"text_idx": "#000003", "text": "Wal dhabbiin Ameerikaa fi Iraan jiddutti hammaataa dhufe haala yaaddessaa irra gahuu gabaafame"}, {"text_idx": "#000004", "text": "Bulchiinsi Traamp, \u201cIraan buufataalee waraana Ameerikaa fi imbaasiiwwan baha jiddu galaa keessa jiran irratti haleellaa raawwachuuf qophaayaa jirti\u201dsababa jedhuun, torbee dabre irraa jalqabee Markabootaa fi xiyyaarota waraanaa, akkasumas loltoota dabalataa gara naannichaa kan ergite tahuun beekamee jira."}, {"text_idx": "#000005", "text": "Iraan gama isitiin, \u201cAmeerikaan lola xumura hin qabne naannicha keessatti qabsiisuuf sababa dharaa kaahaa jirt\u201djechuun himannaa Ameerikaa haalte. Qondaaltonni waraana Iraan akka jedhanitti, bulchiinsi Traamp humna waraana dabalataa gara naannichaa erguun Iraan kan yaaddeessu osoo hin taane, Ameerikaan yoo kan lola jalqabdu tahe garuu buufataaleen rukutaman akka nuuf heddumaataniitti ilaalla jechuun akeekkachiisan."}, {"text_idx": "#000007", "text": "Guyyaa har\u2019aa ammoo ministeerri haajaa alaa Ameerikaa hojjattoonni Imbaasii fi qonsilaa Ameerikaa Iraaq keessatti argaman hatattamaan akka bayan ajaja dabarse."}]